Document ID: 32009R0388

KOMISJONI MÄÄRUS (EÜ) nr 388/2009,
12. mai 2009,
millega sätestatakse üksikasjalikud eeskirjad nõukogu määruse (EÜ) nr 1234/2007 kohaldamiseks teravilja ja riisi töötlemisel saadud toodete impordi- ning ekspordisüsteemi osas
(kodifitseeritud versioon)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus), (1) eriti selle artikleid 143, 170 ja 187 koosmõjus artikliga 4,
ning arvestades järgmist:
(1)
Komisjoni 29. juuni 1995. aasta määrust (EÜ) nr 1518/95, millega sätestatakse üksikasjalikud eeskirjad määruse (EMÜ) nr 1418/76 ning teravilja ja riisi töötlemisel saadud toodete impordi- ning ekspordisüsteemi käsitleva määruse (EMÜ) nr 1766/92 kohaldamiseks ning muudetakse määrust (EÜ) nr 1162/95, mis sätestab üksikasjalikud erieeskirjad teravilja ja riisi impordi- ning ekspordilitsentside süsteemi kohaldamiseks, (2) on oluliselt muudetud (3). Selguse ja otstarbekuse huvides tuleks kõnealune määrus kodifitseerida.
(2)
Seoses ühendusele siduvate rahuvaheliste kohustustega tuleks kolmandate riikidega kauplemiseks sätestada impordimaksude ja -toetuste süsteemi kohaldamise eeskirjad teravilja- ja riisitoodetele, välja arvatud söödasegud, mille kohta on sätestatud erieeskirjad.
(3)
Toetuse eesmärk on katta saadustele ja toodetele ühenduses ja maailmaturul kehtestatud hinna vahe. Seetõttu tuleks toetuse kindlaksmääramiseks luua kriteeriumid, lähtudes eelkõige põhisaadustele ühenduses ja väljaspool kehtivast hinnast, samuti valmistoodete turuväljunditest ja maailmaturul kehtivatest müügitingimustest.
(4)
Käesoleva määrusega ette nähtud meetmed on kooskõlas põllumajandusturgude ühise korralduse komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Käesolevas määruses kasutatakse mõisteid järgmises tähenduses:
a) „valmistooted”- sellised saadused ja tooted või nende rühmad, mis on loetletud:
b) „põhisaadused”- määruse (EÜ) nr 1234/2007 I lisa I osa punktides a ja b loetletud teraviljad ning sama määruse I lisa II osa punktis b ette nähtud purustatud riis.
Artikkel 2
1. Valmistoodetele makstav toetus määratakse kindlaks eelkõige järgmistest aspektidest lähtudes:
a)
põhisaaduste hinna muutumine ühenduses võrreldes maailmaturu hindadega;
b)
kõnealuse toote valmistamiseks vajalikud põhisaaduste kogused ning nende omavahelise vahetamise võimalus;
c)
ühe ja sama menetlusega ühest ja samast põhisaadusest valmistatud toodete puhul kohaldatavate toetuste võimalik kumuleerumine;
d)
valmistoodete turuväljundid ja müügitingimused maailmaturul.
2. Toetused määratakse kindlaks vähemalt kord kuus.
Artikkel 3
1. Toetust kohandatakse vastavalt komisjoni määruse (EÜ) nr 1342/2003 (4) artiklitele 14 ja 15. Kohandamisel toetussumma suureneb või väheneb, olenedes igast määruse (EÜ) nr 1342/2003 artikli 14 lõigetes 1 ja 3 nimetatud kohandusabinõust põhisaaduse tonni kohta, mis korrutatakse käesoleva määruse I lisa 4. veerus loetletud kõnealuse valmistoote jaoks kindlaks määratud koefitsiendiga.
2. Määruse (EÜ) nr 1234/2007 artikli 164 lõike 4 ja artikli 166 esimese taande kohaldamisel nullmäära toetusena ei käsitata ja järelikult ei kohaldata määruse (EÜ) nr 1342/2003 artikli 15 lõikes 1 ette nähtud kohandusabinõusid.
Artikkel 4
1. Liikmesriigid teatavad iga päev enne kella 15.00 (Brüsseli aja järgi) komisjonile need kogused, millele on esitatud ekspordilitsentsi taotlused.
2. Nende teraviljast ja riisist valmistatud toodete puhul, mida määruse (EÜ) nr 1234/2007 artikli 162 lõike 1 punktis b ei nimetata, teatavad liikmesriigid komisjonile iga nädala kolmapäevaks eelneva nädala kogused, millele litsentsid on välja antud komisjoni määruse (EMÜ) nr 3846/87 (5) I lisas määratletud tootekoodi alusel, eristades toetusega ja ilma toetuseta eksporditavad tooted.
Artikkel 5
1. Kui ühe või mitme saaduse ja toote puhul esineb määruse (EÜ) nr 1234/2007 artiklis 187 nimetatud puudusi, võib komisjon võtta järgmisi meetmeid:
a)
ekspordimaksu kohaldamine. Maksu määrab kindlaks komisjon üks kord nädalas. See võib sihtkohast sõltuvalt olla erinev;
b)
ekspordilitsentside väljaandmise täielik või osaline peatamine;
c)
menetluses olevate ekspordilitsentsi taotluste täielik või osaline tagasilükkamine.
2. Lõike 1 punktis a nimetatud ekspordimaksu suuruseks on tolliformaalsuste täitmise päeval rakendatav maks.
Taotleja võib üheaegselt litsentsi taotlemisega avaldada soovi, et litsentsi kehtivusaja jooksul teostatava ekspordi suhtes kohaldataks taotluse esitamise päeval rakendatavat ekspordimaksu.
3. Komisjon teatab liikmesriikidele oma otsusest ja avaldab selle.
Artikkel 6
Tuha-, rasva- ja tärklisesisalduse kindlaksmääramiseks kasutatavad meetodid, denatureerimisprotsess ja muud käesoleva määruse impordi- ja ekspordisüsteemi kohaldamiseks vajalikud analüüsimeetodid määratakse vajaduse korral kindlaks määruse (EÜ) nr 1234/2007 artikli 195 lõikes 2 osutatud korras.
Artikkel 7
Määrus (EÜ) nr 1518/95 tunnistatakse kehtetuks.
Viiteid kehtetuks tunnistatud määrusele käsitatakse viidetena käesolevale määrusele kooskõlas III lisas esitatud vastavustabeliga.
Artikkel 8
Käesolev määrus jõustub kahekümnendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 12. mai 2009

Labels: 2
17
3
12
15